
Aranyi János Gábor képviselő, a bizottság elnökhelyettese
Köszöntöm a megjelenteket, megállapítom, hogy a bizottsági ülés határozatképes. A mai ülés jegyzőkönyvét Dallos Erika fogja aláírni. Javasolta, hogy a 2024. november 19-i testületi ülés elé kerülő alábbi napirendi pontokat tárgyalja meg és véleményezze a bizottság egy módosítással, hogy a IV. 5. Várható pénzmaradvánnyal kapcsolatos döntés tárgyalására zárt ülésen kerülne sor. 
Elnökhelyettes úr megkérdezi a bizottság tagjaitól, hogy ki ért egyet a napirendi pontokkal?

A bizottság tagjai 5 igen szavazattal, ellenszavazat nélkül az alábbi határozatot hozták:

13/2024. (XI. 19.) P. Ü. H. V. Biz. normatív határozata

Napirend elfogadása

(2024. november 19.)











H a t á r o z a t

I.   2.) Javaslat az önkormányzat 2024. évi költségvetésének a módosítására 
                   II.   3.) Beszámoló az önkormányzat 2024. III. negyedév gazdálkodásának 
          eredményéről
III. 4.)  Óvodavezetői beosztással kapcsolatos döntés 
IV. 6.)  Dr. Kolozs Gergely Kistérségi Egészségügyi Centrum téli 

      zárvatartási kérelme

V. 7.)  A szakrendelő szakorvosi óraszám átcsoportosítási kérelme

VI. 8.)  Önkormányzati társasház felújításával kapcsolatos árajánlatok kérése

Zárt ülés:  I.  1.)   Fiatal házasok első lakáshoz jutásának kérelme
II. 2.)  Várható pénzmaradvánnyal kapcsolatos döntés
A napirendi pontok elfogadása után megkezdődött azok egyenkénti tárgyalása.

I. Napirend:
      2.) Javaslat az önkormányzat 2024. évi költségvetésének a módosítására 
           Előterjesztő: Vörös Sándor polgármester
           Előterjesztésért felelős: Ginál Róbert gazdálkodási csoportvezető
                 Témafelelős: Aranyi János Gábor képviselő
Aranyi János Gábor képviselő, a bizottság elnökhelyettese
2024. évi 1. módosítás tartalmazza a 2024. 1-3 negyedév önkormányzati és intézményi működése során bedolgozott kiadási és bevételi előirányzat módosításokat az előterjesztéshez csatolt analitika szerint. A módosítás túlnyomórészt a belső rendezéseket, valamint az évközi többletbevételek és a hozzá kapcsolódó kiadási tételek módosítását tartalmazza. A rendeletmódosítás a törvényességi észrevétel szerint módosított struktúrában kerül beterjesztésre, amely így intézményenként és kötelező, önként vállalt, valamint államigazgatási feladatok részletezettségében tartalmazza a kiadásokat és a bevételeket. 

Javaslom a költségvetési rendelet módosítás elfogadását.
Megkérdezem a bizottság tagjaitól, hogy van-e valakinek kérdése a napirenddel kapcsolatban?

A bizottság tagjai részéről kérdés nem merült fel. 

Aranyi János Gábor képviselő, a bizottság elnökhelyettese
Megkérdezem a bizottság tagjaitól, hogy ki ért egyet a rendelet tervezet elfogadásával?

A bizottság tagjai 5 igen szavazattal, ellenszavazat nélkül az alábbi határozatot hozták:

14/2024. (XI. 19.) P.Ü.H.V. Biz.hat.

Javaslat az önkormányzat 2024. évi költségvetésének a módosítására
























H a t á r o z a t
 1./ A Pénzügyi, Ügyrendi és Városgazdálkodási Bizottság megtárgyalta az Önkormányzat 2024. évi költségvetésének 1. számú módosítását és azt elfogadásra javasolja.
2./  Ezen határozatról értesül:

- Aranyi János Gábor képviselő, a bizottság elnökhelyettese
II. Napirend:
      3.)  Beszámoló az önkormányzat 2024. III. negyedév gazdálkodásának 
            eredményéről
            Előterjesztő: Vörös Sándor polgármester
            Előterjesztésért felelős: Ginál Róbert gazdálkodási csop.vez.
            Témafelelős: Aranyi János Gábor képviselő
Aranyi János Gábor képviselő, a bizottság elnökhelyettese
Az előterjesztést mindenki megkapta, az írásos beszámoló szerint néznénk át az intézmények gazdálkodását. Előszőr az óvodát tárgyalnák meg. Bevételek:Az óvoda összesített bevételeinek 70%-os teljesítése jól alakult az időszak során. Az intézmény rendszeres saját bevétellel nem rendelkezik, a működését állami támogatásból és az előző évi maradványából finanszírozza az önkormányzat. Az intézményfinanszírozás teljesítése 70%-os, amely nagyságrendben megfelel az időarányosan elvárható szintnek (75 %-os teljesítés alatt időarányosan megfelelő), így összességében megállapítható, hogy az intézmény a bevételeit jól teljesítette, a finanszírozását nem lépte túl. Az egyéb működési bevételeknél a közművek éves elszámolását követő szolgáltatói visszautalás összege jelenik meg. Az óvoda kiadásai a bevételekkel egyezően 70%-os szinten teljesültek, az intézménynél a kiemelt kiadási jogcímeinél negatív eltérés nem tapasztalható. A járulékoknál kismértékű túllépés, a dologi kiadások esetében a kisebb belső eltérésektől eltekintve összességében megtakarítás tapasztalható. A dologi kiadások, a szolgáltatási kiadások között az MVM a gáz és a villany szolgáltatásának számlázásánál sok az utólagos rendezés és a sztornó számla a féléves kimutatáshoz képest javult a helyzet, a visszautalások kérése folyamatosan zajlik a leolvasást követő folyószámla egyeztetések szerint. Az intézmény a tervezett tárgyi eszköz beszerzéseit 90 %-ban megvalósította, a fennmaradó kisebb részt az év második felében fogja felhasználni. Az óvoda kiadásai összességében 70%-os szinten teljesültek, amely időarányosan megfelelő mértékű. A kiadási tartalék mértéke a harmadik negyedév végével 7.641 eFt összegű, amelynek felhasználása az év végéig feltétlenül szükséges, mivel visszafizetési kötelezettséget keletkeztet, ha nem kerül óvodai célokra felhasználásra.
Vörös Sándor polgármester 
Kaptunk a MÁK-tól levelet, hogy visszafizetési kötelezettségünk fog keletkezni 1,2 millió forint, ha bizonyos normatív támogatásokat nem használunk fel bérjelleggel. A gazdasági vezetőtől kérdezném, akkor ez a dolog hogy áll? Ha ezt az összeget jutalmazásra fordítjuk, akkor tudjuk-e ezt az összeget beszámítani a visszafizetési kötelezettségbe? A többi intézmény vonatkozásában keletkezik-e visszafizetési kötelezettségünk vagy nem?
Ginál Róbert gazdálkodási csoportvezető

Az óvodán kívül másik intézményt nem fog érinteni, az igazság az, hogy másik intézményt ilyen szempontból még nem vizsgáltam, mert nem merült fel. Ezt a levelet ők is úgy írták, hogy csak vélelmezik és hogy nem fogjuk elkölteni és leírták azt a metódust, hogy mi alapján kellene vizsgálnunk, hogy biztos ne legyen visszafizetési kötelezettségünk. Az óvoda esetében év elején volt egy kötelező béremelés – 32,5 % - amit központilag határoztak meg, ezt mi elvégeztük bőven is, mert 138 – 148 % között volt kimutatottan a bérük. Ez a 7,6 millió forint gyakorlatilag a többlettámogatása az óvodának, ez az összeg nemcsak a bérre, hanem bármire el lehet költeni, ami az óvodai működéshez szükséges. Ezt az említett összeget év végéig el kell költeni.  
Aranyi János Gábor képviselő, a bizottság elnökhelyettese
A következő intézmény a könyvtár. Bevételek:
A könyvtár saját működési bevételeinek 26%-os teljesítése elmarad az időarányosan elvárható szinttől, az önkormányzati támogatás (finanszírozás) 59%-os teljesítése is az időarányos szint alatt van, így összességében a bevételek teljesítése 59%-os. Kiadások: A könyvtár kiadásai összességében 57%-os szinten teljesültek. Az intézménynél a személyi juttatások és a járulékok kiemelt kiadási jogcímei kismértékben az időarányosan elvárható szint felett teljesültek, a dologi kiadásoknál megtakarítás tapasztalható. A beruházásoknál a tervezett eszközbeszerzés (könyvbeszerzés, állománygyarapítás) maradványát az intézmény a második félévben fogja megvalósítani.

A művelődési ház bevételeinek teljesítése összességében 79%-os, ezen belül a működési bevételek teljesítése a tervezett szint feletti mértékű, jelentős többlet tapasztalható, ami az egyéb működési bevételeknél a közművek éves elszámolását követő szolgáltatói visszautalás összegét tartalmazza. A finanszírozási bevételek 76%-os szinten teljesültek az 1-3 negyedévet követően. Kiadások: A művelődési ház kiadásai a 76%-os szinten teljesültek, a kiemelt előirányzatok a bér és a dologi kiadásoknál megtakarítás, a járulék esetében túllépés tapasztalható. A dologi kiadások esetében jelen állapot szerint úgy tűnik, hogy a rezsidíjakat sikeresen egyeztettük a szolgáltatóval, a nagy összegű számlákat a tényleges fogyasztásoknak megfelelően rendeztük. Az intézmény a beruházásoknál a tervezett eszközbeszerzését megvalósította, amelyhez szükséges volt az előirányzatának kiegészítése is.
A szakrendelő NEAK támogatását a korábbi évek változása miatt már nem az önkormányzatnak kell bevételeznie, így a támogatásoknál az EFI-re tervezett központi támogatással együtt megjelenik a teljes központi finanszírozás. A tervezett EFI támogatás összegét az előző évek gyakorlata szerint csak október környékén egyösszegben utalja ki a finanszírozó (a kiutalás mostanáig nem történt meg), ezért a támogatások teljesítése nagymértékű elmaradást mutat. Ha az EFI támogatás nélkül vizsgáljuk a szakrendelő támogatási bevételeinek teljesítését, akkor 7%-os elmaradás tapasztalható. Az intézmény a működési bevételeit 48%-os szinten teljesítette az intézmény az 1-3 negyedév alatt. Az EFI iroda pályázat fenntartásához igényelt központi támogatást még nem utalta ki a minisztérium, így az első kilenc hónapra eső kiadásait az intézmény saját erőből előlegezte meg. A finanszírozás, az éves tervezett szintet meghaladó teljesítése jelentős túllépést mutat, amelynek oka a fent részletezett bevételi elmaradás, főként az EFI támogatás késői kiutalása. Kiadások: a szakrendelő kiadásai összességében időarányosan 69%-os szinten teljesültek. A teljesítés szintje a bérek és a járulékok és a dologi kiadásoknál megtakarítás tapasztalható. A felhalmozási kiadások esetében módosításra volt szükség, az intézmény a módosított keretösszegét teljes egészében felhasználta. A bevételi elmaradásokat a kiadások megtakarítása jelen állapot szerint kompenzálja, összességében a szakrendelő kiadásainál megtakarítás tapasztalható, a kiadások az időarányos szint alatt teljesültek.
Vörös Sándor polgármester 

A bevétel kiesés a pontveszteségből az EFI-ből vagy miből származik?

Ginál Róbert gazdálkodási csoportvezető

A tervezett bértámogatás miatt nem teljesült a bevétele. 

dr. Pándi Ottó intézményvezető

Amikor terveztünk, akkor a bőrgyógyász is benne volt, ami bevétel és kiadás oldalon is jelentkezett volna, ezért is van eltérés. A pontszám teljesítésben van egy kevés elmaradás, az-az összeg, amit korábban beszéltünk testületi ülésen, hogy ösztönzőként megkaphatnánk. Kb. 2019-es szinten van az esetszámunk, illetve az óraszámaink. Viszont a szakorvosoknak jóval több szabadságuk van, mivel vállalkozóként nem vettek igénybe annyi szabadságot, mint amennyit a jogszabály megenged. Ezt a tervezés során javítani kell. 
Vörös Sándor polgármester

A labor működésével kapcsolatban tájékoztasd légy szíves a testületet.

dr. Pándi Ottó intézményvezető

A laborban a labor szakasszisztensi létszám 5, ami megfelel a minimum feltételnek, jelenleg három áll rendelkezésre. Kettő egyébbel és itt dolgozóval pótoljuk a hiányt. Ezért a környező településekre a vérvételi idő lényeges kiesést jelent, ugyanis 8-10-ig Solton és Apostagon a vérvételt a mi dolgozóink végzik el. Ezért az elszámolás úgy történik, hogy az ő órabérük, illetve az utazási költségtérítésük kerül megtérítésre az önkormányzatok által. Korábban is felmerült, hogy ezt a feladatot egyre nehezebben tudjuk teríteni. Ha különálló lenne, akkor lehetne akár külsős egészségügyi dolgozót is alkalmazni, aki ezeket a tevékenységeket elvégezné és ez nem jelentene terhet az intézmény részére. Hosszú távon nem lenne rossz, mert számítunk arra, hogy laborközpontosítás lesz a következő években. 
Vörös Sándor polgármester

Tehát azt javaslod, hogy a külső vérvételi helyeken az ottani önkormányzat szerződjön le valakivel vérvételi szolgáltatásra. Gyakorlatilag most úgy működik, hogy az önkormányzatok ezért a szolgáltatásért az intézménynek fizetnek és a mi dolgozóink elvégzik a feladatot.  
dr. Pándi Ottó intézményvezető

Igen. 

Tóth József a bizottság tagja

Minden elismerésem, hogy egy ekkora intézménynek jó a költségvetése, nullára van kihozva.

dr. Pándi Ottó intézményvezető

A sorok között, azért van önkormányzati hozzájárulás. 

Tóth József a bizottság tagja

Több százmillió költségvetésű intézményről beszélünk és tudtad magad a költségvetésen belül tartani az intézményt.
Aranyi János Gábor képviselő, a bizottság elnökhelyettese
A bölcsőde költségvetési (saját) bevételeinek 80%-os teljesítése meghaladja az időarányosan elvárható szintet. Az étkeztetési térítési díjak összege növekedett az előző időszakhoz viszonyítva, ezzel együtt a térítési díj és a külsős szolgáltatási díj bevételek is növekedtek. Az év hátralévő részében a gyermek és a külsős étkeztetés térítési díjainak további emelésére jelen állapot szerint nincs szükség. A díjak emelésének lehetőségét és szükségességét október, november hónapban vizsgálni fogjuk és szükség szerint arról tájékoztatjuk a testületet. Az önkormányzati támogatás 64%-os teljesítése időarányos szint alatt áll, megtakarítás tapasztalható, összeségében a bevételek teljesítése 72%-os.

Kiadások:
A bölcsőde kiadásainál a béreknél, a járulékoknál és a dologi kiadások kiemelt jogcímeknél nagyságrendben időarányos a felhasználás, minden esetben kismértékű megtakarítás tapasztalható. Az 1-3 negyedév során a nyári szünet kiesése miatt az átlagtól alacsonyabb az étkeztetési napok száma, így a kiadások kisebb része terheli az 1-3 negyedéves költségvetést.

A beruházásoknál a tervezett összeg felhasználása csak kisebb részben valósult meg, a maradvány felhasználása az év végéig várható.

Az intézmény a kiadásait időarányosan használta fel, összességében 71%-os a kiadások teljesítése. A jelenlegi állapot szerint nem szükséges többletforrást biztosítani a bölcsőde és a konyha működése, mivel a bevételek növekménye fedezi a kiadások többletét.

A polgármesteri hivatalra tervezett saját bevételeink, a bérleti díjak a tervezett szint felett teljesültek, ezen felül kisebb többletet jelentett az előző évi rezsi elszámolás visszafizetéséből adódó szolgáltatói díj visszatérítés. A választások bonyolítására kiutalt központi támogatás teljes összegében kiutalásra került, a választási elszámolás elfogadását követően rendeztük a támogatási bevételek módosított előirányzatát is.  Az intézményfinanszírozás kiutalása kismértékben az időarányosan elvárható szint alatt 72%-os mértékkel, a bevételek mindösszesen 73%-os szinten teljesültek. Kiadások:
A polgármesteri hivatal kiadásai összességében 72%-os szinten teljesültek az 1-3 negyedév során, a választásokkal kapcsolatosan felmerült bér és járulékok előirányzatainak rendezése az elszámolás végleges elfogadását követően megtörtént. A bér és a dologi kiemelt előirányzatoknál megtakarítás, a járulékok esetében kismértékű túllépés tapasztalható.

A tervezett eszközbeszerzések még nem valósultak meg, az előirányzat az év hátralévő részében szükség esetén felhasználásra kerül.

Az önkormányzati bevételek a finanszírozási bevételek nélkül az elmúlt kilenc hónap során 85%-os szinten teljesültek, ez megfelel az időarányosan elvárható szintnek, belsőleg az egyes bevételi jogcímeket vizsgálva megállapítható, hogy a központi költségvetési támogatások 77%-os teljesítése az időszaknak megfelelően jól alakult, az egyéb működési célú államháztartáson belülről származó bevételeknél a közmunka bevétele mellett a mezőőrség működtetésére kiutalt támogatás jelenik meg 67%-os teljesítéssel, a felhalmozási célú támogatásoknál a pályázatok támogatásrészét terveztük, ennek teljesítése változatlanul 10%-os, tartalmazza a TOP-PLUSZ, az MFP pályázatok támogatási előlegét és időközi kiutalásait, a közhatalmi tevékenységek bevételei (adók, pótlék, bírság) időarányosan a tervezett szintet 50%-os mértékkel meghaladóan teljesültek, az év hátralévő részében további többletbevételre a jelenleg rendelkezésre álló adatok alapján csak kisebb mértékkel számíthatunk, a többletbevétel az IPA bevételek második féléves teljesítése miatt emelkedett meg ilyen nagy mértékkel, a működési bevételek teljesítése 91%-os, a tétel a szolgáltatások ellenértékét, a mezőőri járulék, föld és víztorony bérlet, ivó és szennyvízhálózat BÁCSVÍZ bérlete, az áru és készletértékesítések ellenértékénél a közmunka mezőgazdaság összegeit, a lakbéreket és azok rezsi díjait, valamint a kapcsolódó áfa bevételek összegét tartalmazza, elmaradást csak a mezőőri járulékoknál és a toronybérletnél tapasztaltunk, ezek pedig csak az év végéig esedékesek, a felhalmozási bevételeket, ingatlan értékesítést nem terveztünk, a finanszírozási bevételeknél az előző évi módosított maradvány, valamint az év eleji támogatás megelőlegezés jelenik meg. Összességében az önkormányzati bevételek tekintetében megállapítható, hogy a fent részletezett bevételi elmaradások és többletbevételek egyenlege többletbevételt fog eredményezni, köszönhetően az iparűzési adó második féléves teljesítésének.

Az önkormányzat finanszírozási kiadások nélkül figyelembe vett költségvetési kiadásai összességében 62%-os szinten teljesültek az 1 – 9 hónap során. A személyi juttatások és járulékaik kiemelt előirányzaton nagymértékű eltérés nem tapasztalható, a tétel tartalmazza a településellátó, a közmunka és a pályázatokhoz kapcsolódó feladatok juttatásait. A dologi kiadások 47%-os állapota összességében az időarányosan elvárható szint alatt teljesült, megtakarítás tapasztalható. Az ellátottak pénzbeli juttatásainál a teljesítés 67%-os, amely megfelel az időarányosan elvárható szintnek. A szociális feladatok ellátására nem kaptunk támogatást, mivel az adóbevételeink az elmúlt években folyamatosan emelkednek, így ennek ellentételezésére a központi költségvetésből kevesebb támogatást kapunk erre a jogcímre.

Az egyéb működési célú kiadásoknál a teljesítése időarányos 61%-os a mértéke, a civilszervezetek itt megjelenő támogatása időarányosan felhasználásra került, illetve itt jelentkezik a szolidaritási hozzájárulás összege is. A felhalmozási kiadásoknál a tervezett épület és út felújítások, egyéb kisértékű eszközbeszerzés valósult meg. A felújításoknál a Magyar Falu programoknál gépbeszerzés került teljesítésre. Az NKA kiírásainál a tárlat kialakítás van folyamatban. Az ifjúházas támogatás felhasználása a testület döntését követően az év végén várható. A finanszírozási kiadásoknál jelentkezik az intézményeknek kiutalt intézményfinanszírozás és az állami támogatás januári előlegének visszafizetése. Az intézményfinanszírozás teljesítése 73%-os szinten áll, amely kismértékben az időarányosan elvárható szint alatt teljesült.

Összességében az önkormányzati költségvetési kiadások 62%-os teljesítése tekintetében negatív eltérés nem tapasztalható, a költségvetési bevételeknél ezt jelentősen meghaladó 81%-os teljesítés tapasztalható, ezért várhatóan a 2024. évre tervezett költségvetésünket tartani tudjuk az év végéig.

Vörös Sándor polgármester

Minden év novemberében szoktuk a jövő évi koncepciót tárgyalni, de mivel még nincs az országnak jövő évi költségvetése, ezért nem készítettük el. 

Tóth József a bizottság tagja

Kérdésem, hogy ami 2024. évben iparűzési adóból befizetésre került az itt marad és a fölötti részt fogják elvinni?

Vörös Sándor polgármester

Igen, illetve pályázni kell, amit még nem tudunk, hogy lesz. Az adóerőképesség nagysága miatt egy csomó mindenre nem kapunk támogatást, mert a saját bevételeinkből kell finanszírozni. Ez mind csökkenteni fogja azt az összeget, ami szabad felhasználású. 

Tóth József a bizottság tagja

Lehet tudni, hogy a szolidaritási adó várhatóan mennyi lesz?

Vörös Sándor polgármester

A törvényjavaslatban benne van, hogy mi alapján kell számolni. Még nem számoltam ki.

Ginál Róbert gazdálkodási csoportvezető

Az idei évben 28 millió forint volt.

Aranyi János Gábor képviselő, a bizottság elnökhelyettese
Megkérdezem a bizottság tagjaitól, hogy van-e valakinek kérdése a napirenddel kapcsolatban?

A bizottság tagjai részéről kérdés nem merült fel. 

Aranyi János Gábor képviselő, a bizottság elnökhelyettese
Megkérdezem a bizottság tagjaitól, hogy ki ért egyet a III. negyedéves beszámoló elfogadásával?

A bizottság tagjai 5 igen szavazattal, ellenszavazat nélkül az alábbi határozatot hozták:

15/2024. (XI. 19.) P.Ü.H.V. Biz.hat.

Beszámoló az önkormányzat 2024. III. negyedév gazdálkodásának 
eredményéről






















H a t á r o z a t
1./ A Pénzügyi, Ügyrendi, Humán és Városgazdálkodási Bizottság megtárgyalta „Beszámoló az önkormányzat 2024. 1-9 havi gazdálkodásának eredményéről” című napirendet és úgy határoz, hogy javasolja a beszámoló elfogadását a képviselő-testület számára. 
2./ Ezen határozatról értesül:

- Aranyi János Gábor képviselő, a bizottság elnökhelyettese
III. Napirend:
       4.) Óvodavezetői beosztással kapcsolatos döntés
            Előterjesztő: Vörös Sándor polgármester
            Előterjesztésért felelős: Ginál Róbert gazdálkodási csoportvezető
            Témafelelős: Sándor Zsombor képviselő
Aranyi János Gábor képviselő, a bizottság elnökhelyettese
A napirend témafelelőse Sándor Zsombor, ezért felkérem, hogy ismertesse a napirendet. 

Sándor Zsombor, a bizottság elnökhelyettese

A Dunavecse Város Önkormányzat fenntartásában működő Százszorszép Óvoda intézményvezetője, Gugyella Mariann vezetői megbízatása 2024. december 31. napján lejár. A Képviselő-testület 2024. május 29. napján a 79/2024. (V.29.) Kt. határozatával úgy döntött, hogy a beosztás betöltésére pályázatot ír ki. A pályázat benyújtásának határideje 2024. október 31. napja volt, azonban a kiírásra pályázat nem érkezett. A jogszabály értelmében a második igazgatói ciklus esetén a pályázat mellőzhető, ha az igazgató ismételt megbízásával a fenntartó és a nevelőtestület egyetért. Mivel Gugyella Mariann jelenlegi óvodavezető már egy vezetői ciklust letöltött, így a fenntartó döntése értelmében pályázat nélkül megbízható. A jelenlegi vezetőnek 8 napja van eldönteni, amennyiben nemleges a válasza, akkor új pályázatot kell kiírni. 
Vörös Sándor polgármester

Arra szeretnénk bíztatni, hogy az elkövetkezendő 8 napban gondold végig az, hogy továbbra is folytatnád az óvodavezetését vagy sem. Amennyiben pozitív a döntésed, akkor a testület el fogja fogadni, mert úgy ítélte meg, hogy jó munkát végeztél. Kérlek, hogy írásban jelezd a döntésed.
Aranyi János Gábor képviselő, a bizottság elnökhelyettese
Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 5 igen szavazattal, ellenszavazat nélkül az alábbi határozatot hozták:

16/2024. (XI. 19.) P.Ü.H.V. Biz.hat.

Óvodavezetői beosztással kapcsolatos döntés










H a t á r o z a t

1./ A Pénzügyi, Ügyrendi, Humán és Városgazdálkodási Bizottság úgy határoz, hogy javasol egyetérteni, hogy a nevelőtestület egyetértése feltételével pályázati eljárás mellőzésével megbízza Gugyella Mariann-t a Százszorszép Óvoda óvodavezető feladatok ellátására 2025. január 1. napjától 2029. december 31. napjáig határozatlan köznevelési foglalkoztatotti jogviszonya mellett. 

2./ A bizottság úgy határoz, javasolja, hogy amennyiben a jelenlegi intézményvezető 8 napon belül nem fogadja el a vezetői megbízást, úgy új pályázatot ír ki a 79/2024. (V.29.) Kt. határozattal elfogadott pályázati kiírással megegyező tartalommal, de a pályázat benyújtásának határideje: 2025. január 31. napja, az elbírálás határideje: 2025. február 28. napja legyen.
3./ Ezen határozatról értesül:

- Sándor Zsombor képviselő, a bizottság elnökhelyettese
IV. Napirend:
     6.)  Dr. Kolozs Gergely Kistérségi Egészségügyi Centrum téli 

           zárvatartási kérelme

           Előterjesztő: Vörös Sándor polgármester
           Előterjesztésért felelős: dr. Pándi Ottó intézményvezető
           Témafelelős: Sándor Zsombor képviselő
Sándor Zsombor képviselő, a bizottság elnökhelyettese
Az intézményvezető kérte a téli zárvatartást az előterjesztésben részletezettek szerint. December 31. napján teljes a zárvatartás, december 7,14, 23. és 30-án részleges, mivel az előjegyzés alapján tervezett beavatkozások, kezelések, kontroll vizsgálatok bizonyos szakmák kivételével a többi szakmánál zárva tartanak. 
Aranyi János Gábor képviselő, a bizottság elnökhelyettese
Megkérdezem a bizottság tagjaitól, hogy ki ért egyet az előterjesztés alapján a határozati javaslat elfogadásával?
A bizottság tagjai 5 igen szavazattal, ellenszavazat nélkül az alábbi határozatot hozták:

17/2024. (XI.19.) P.Ü.H.V. Biz.hat.

Dr. Kolozs Gergely Kistérségi Egészségügyi Centrum téli 

zárvatartási kérelme























H a t á r o z a t
1./ A Pénzügyi, Ügyrendi, Humán és Városgazdálkodási Bizottság úgy határoz, hogy javasolja a Dr. Kolozs Gergely Kistérségi Egészségügyi Centrum 2024. december 31. napjára, valamint december hónapban az alábbiakban megjelölt rendelések kivételével hozzájárulni az intézmény zárvatartásához:

· 2024. december 7.-n szombati munkanapon előjegyzés és reumatológiai rendelés

· 2024.december 14.-n szombat előjegyzés, röntgen (friss/szükséges traumatológiai esetek) és traumatológia

· 2024.december 23. előjegyzés és reumatológiai rendelés

· 2024.december 30. előjegyzés, laboratórium-előre egyeztett, tovább küldést nem igénylő helyben elvégezhető vizsgálatok.     

2./ Ezen határozatról értesül:

- Sándor Zsombor képviselő, a bizottság elnökhelyettese
V. Napirend:
      7.) A szakrendelő szakorvosi óraszám átcsoportosítási kérelme

           Előterjesztő: Vörös Sándor polgármester
           Előterjesztésért felelős: dr. Pándi Ottó intézményvezető

           Tárgyalja: Pénzügyi, Ügyrendi, Humán és Városgazdálkodás Bizottság 

           Témafelelős: Sándor Zsombor képviselő

Aranyi János Gábor képviselő, a bizottság elnöke

A napirend témafelelőse Sándor Zsombor, ezért felkérem, hogy ismertesse a napirendet. 

Sándor Zsombor, a bizottság elnökhelyettese

Az előterjesztés alapján kéri az intézményvezető a szakrendelő szakorvosi óraszámok átcsoportosítását. A betegforgalom és szakorvos rendelkezésre állás figyelembevételével az alábbi táblázatban összesített óraszám átcsoportosítását javasolja. Én is úgy gondolom, hogy teljesen felesleges nagyobb óraszámban üzemeltetni valamit, ha nincs rá igény. Amire viszont van igény, ott magasabb óraszámot lehet. 
Dr. Pándi Ottó intézményvezető főorvos
Azoknál a szakmáknál, ahol csökkentettünk ott nincs meg a megfelelő esetszám. Reumatológiai szakrendelésre pedig szükség lenne, ezért oda tennénk órákat. 
Vörös Sándor polgármester

Jelenleg az urológia megoldott, de a bőrgyógyászat szünetel. Várható-e, hogy lesz bőrgyógyászat hamarosan? Ha lesz, akkor a négy óra nem lesz-e kevés? Korábbi évben döntöttünk arról, hogy beadunk pályázatot a szakrendelő eszközbeszerzésére. Ez a pályázat hamarosan megnyílik, 2 új eszköz lenne benne ultrahang és egy új röntgen berendezés. Látsz-e arra lehetőséget, ha meglesz a kettő új készülék, hogy új szakrendeléseket honosítsunk meg? Van-e olyan szakrendelés – 200 órán felül – amire kaphatnánk engedélyt?
Dr. Pándi Ottó intézményvezető főorvos

Nem gondolnám, hogy a 200 órán felül kapnánk plusz órákat. 

Aranyi János Gábor képviselő, a bizottság elnöke

Megkérdezem a bizottság tagjaitól, hogy van-e további kérdés a napirenddel kapcsolatban?
A bizottság tagjai részéről több kérdés nem merült fel.

Aranyi János Gábor képviselő, a bizottság elnöke

Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 5 igen szavazattal, ellenszavazat nélkül az alábbi határozatot hozták:

18/2024. (XI.19.) P.Ü.H.V. Biz.hat.

A szakrendelő szakorvosi óraszám átcsoportosítási kérelme
























H a t á r o z a t
1./ A Pénzügyi, Ügyrendi, Humán és Városgazdálkodási Bizottság úgy határoz, hogy javasol hozzájárulni a Dr. Kolozs Gergely Kistérségi Egészségügyi Centrum szakorvosi óraszámok átcsoportosításához az előterjesztésben foglaltak szerint.

2./ Ezen határozatról értesül:

- Sándor Zsombor képviselő, a bizottság elnökhelyettese

VII. Napirend:
        8. Önkormányzati társasház felújításával kapcsolatos árajánlatok kérése
            Előterjesztő: Vörös Sándor polgármester
            Előterjesztésért felelős: Ginál Róbert gazdálkodási csoportvezető
            Tárgyalja: Pénzügyi, Ügyrendi, Humán és Városgazdálkodás Bizottság 

            Témafelelős: Aranyi János Gábor képviselő
Aranyi János Gábor képviselő, a bizottság elnöke

A Dunavecse Vasút utca 6. társasház tetőszerkezete és héjalása erősen leromlott állapotban van, javítása és cseréje szükséges. A költségvetésünk jelenlegi állapota szerint a tetőjavítási munkákhoz szükséges forrás rendelkezésre áll. A tetőfelújítási munkát egy eljárás keretében két részre bontva szeretnénk versenyeztetni az alábbiak szerint:

1. rész: tetőfelújítási anyagok beszerzése, amelynek keretében faanyag, cserép, egyéb rögzítőelemek és bádogosanyagok kerülnének beszerzésre,

2. rész: a tetőfelújításhoz szükséges munkadíj versenyeztetése. Az előző ülésen döntés született arról, hogy szakember mérje fel a társasház tetejét.
Ginál Róbert gazdálkodási csoportvezető

Szakember megnézte és úgy foglalt állás, hogy a vasszerkezetet meghagyná, új lécezés kerülne rá és cserép. 

Vörös Sándor polgármester

A palát el kell szállítatni.

Tóth József a bizottság tagja

Szerintem legyen benne, hogy a vállalkozó gondoskodjon a pala elszállításáról. 

Vörös Sándor polgármester

Az árajánlat kérésbe beletesszük a pala elszállítást is. Tegyetek javaslatot, hogy kitől kérjünk árajánlatot.

Aranyi János Gábor képviselő, a bizottság elnöke

Valaczka Csaba, Malek Dániel és Béres Ferenc. 

Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 5 igen szavazattal, ellenszavazat nélkül az alábbi határozatot hozták:

19/2024. (XI.19.) P.Ü.H.V. Biz.hat.

Dunavecse Vasút u. 6. társasház

tetőfelújítási munkáinak versenyeztetése











H a t á r o z a t

1./ A Pénzügyi, Ügyrendi, Humán és Városgazdálkodási Bizottság úgy határoz, hogy a Vasút u. 6. sz. alatt található önkormányzati tulajdonú társasház tetőszerkezetének felújítási munkálatait egy eljárás keretében két részre bontva javasolja versenyeztetni az alábbiak szerint:

1. rész: tetőfelújítási anyagok beszerzése, amelynek keretében faanyag, cserép, egyéb rögzítőelem és bádogosanyagok beszerzése,

2. rész: a tetőfelújításhoz szükséges munkadíj versenyeztetése

2./ A bizottság továbbá úgy határoz, hogy az 1. pontban
az. 1. rész vonatkozásában az ajánlatkérőt az alábbi vállalkozók részére kerüljön kiküldésre:
-Bogdán Tüzép

-Kispál Tüzép

- Bartha Tüzép

- Dunaújváros Épduker Kft.

a 2. rész vonatkozásában az ajánlatkérőt az alábbi vállalkozók részére kerüljön kiküldésre:

- Valaczka Csaba EV

- Béres Ferenc EV

- Malek Ferenc EV

3./ Ezen határozatról értesül:

- Aranyi János Gábor képviselő, a bizottság elnökhelyettese

Vörös Sándor polgármester úr

A társasház nyílászárói is nagyon rossz állapotban vannak, ezért javaslom, hogy azok cseréjére is kérjünk be árajánlatot. Korábban dolgoztattunk a solti Profilmester Kft-vel, Bereczki Zoltán EV-val.
Tóth József a bizottság tagja

Azokkal, akikkel meg voltatok elégedve tőlük kérni kell ajánlatot. 

Aranyi János Gábor képviselő, a bizottság elnöke

Sikerablak Kft-től is lehet kérni.

Aranyi János Gábor képviselő, a bizottság elnöke

Megkérdezem a bizottság tagjaitól, hogy ki ért egyet a határozati javaslat elfogadásával?

A bizottság tagjai 5 igen szavazattal, ellenszavazat nélkül az alábbi határozatot hozták:

20/2024. (XI.19.) P.Ü.H.V. Biz.hat.

Dunavecse Vasút u. 6. társasház

nyílászáró cseréje

H a t á r o z a t

1./ A Pénzügyi, Ügyrendi, Humán és Városgazdálkodási Bizottság úgy határoz, hogy a Vasút u. 6. sz. alatt található önkormányzati tulajdonú társasház nyílászáróinak cseréjére árajánlatokat kér be az alábbi vállalkozásoktól:
- Profilmester Kft.

- Bereczki Zoltán EV

- Sikerablak Dunaújváros

Határidő: 2024. november 22.

Felelős: Vörös Sándor polgármester

2./ A bizottság javasolja felkérni Vörös Sándor polgármestert, hogy a beérkezett árajánlatokat a következő testületi ülésre terjessze be.

3./ Ezen határozatról értesül:

- Aranyi János Gábor képviselő, a bizottság elnökhelyettese

Nyílt ülés keretében több napirend nem volt, a bizottság elnöke megköszönte a megjelenést a bizottsági tagok munkáját, majd az ülést 1445-kor bezárta.

Kmft.


    Aranyi János Gábor


                              Dallos Erika
                       Képviselő                                                        
         Képviselő  

                a bizottság elnöke                                                                   a bizottság tagja

